म्युचुअल फंड निवेशकों के लिए आंकड़े कुछ सुखद तस्वीर बयान नहीं करते हैं। रेटिंग एजेंसी स्टैंडर्ड ऐंड पुअर्स की एक हालिया रिपोर्ट के मुताबिक लगातार प्रबंधित किए जाने वाली 65 फीसदी म्युचुअल फंड योजनाओं ने पिछले 5 सालों में निफ्टी से कमजोर रिटर्न दिया है। इस रिपोर्ट में कहा गया है, 'ऐसे में डायवर्सिफाइड इक्विटी फंड बेहतर मौका देते हैं जिनमें आप कई सारे लार्ज कैप शेयरों में से चयन कर सकते हैं और इस तरह आपके पास अतिरिक्त रिटर्न हासिल करने का मौका होता है। हालांकि इनका प्रदर्शन भी बेंचमार्क की तुलना में कम रहा है पर अपेक्षाकृत इतना खराब नहीं। इस अवधि में इक्विटी आधारित बचत योजनाएं (ईएलएसएस) भी बेंचमार्क की तुलना में पिछड़ी रही हैं।' ऐसे निवेशक जो बाजार के उतार-चढ़ाव से जूझ रहे हैं, उनके लिए यह सवाल महत्वपूर्ण है कि क्या उन्हें ऐसे फंडों के साथ जोखिम उठाना चाहिए जिनका लगातार प्रबंधन किया जाता है या फिर उन्हें म्युचुअल फंडों में अपेक्षाकृत सुरक्षित इंडेक्स एक्सचेंज ट्रेडेड फंडों का चयन करना चाहिए। भारती ऐक्सा इनवेस्टमेंट मैनेजर्स के सीईओ संदीप दासगुप्ता  कहते हैं, 'इंडेक्स फंड ऐसे निवेशकों के लिए हैं जो शेयर बाजार में निवेश तो करना चाहते हैं पर साथ ही अधिक जोखिम उठाने को तैयार नहीं हैं।' इंडेक्स फंडों के जरिए निवेश करने का एक और फायदा यह है कि इनमें पैसे को एक जगह से निकालकर दूसरी जगह पर लगाने में हड़बड़ी नहीं की जाती है। इसका मतलब है कि इनमें निवेश सूचकांकों के जरिए किया जाता है और ऐसे में जरूरत से ज्यादा हरकत से नुकसान की संभावना इन फंडों में कम ही होती है। इन दिनों बाजार में लगातार उतार-चढ़ाव नजर आ रहा है और ऐसे में अगर अधिक क्रियाशील रहने वाले फंडों में फंड प्रबंधक एक भी गलत फैसला ले लेते हैं तो इसका नतीजा भारी नुकसान के तौर पर देखने को मिल सकता है। हालांकि जब बाजार में उत्साहजनक माहौल रहता है तो ऐसे फंड बेंचमार्क सूचकांकों से बेहतर रिटर्न भी दिलाते हैं। साथ ही इंडेक्स फंड किफायती भी होते हैं। ज्यादातर इंडेक्स फंड सालाना फंड प्रबंधन फीस के तौर पर 0.5 से 1.5 फीसदी शुल्क वसूलते हैं जबकि इक्विटी डायवर्सिफाइड फंडों में यह शुल्क 1.5 से 2.5 फीसदी तक हो सकता है। फ्रंटफोर कैपिटल की राधिका गुप्ता कहती हैं, 'निष्क्रिय निवेश बेहतर होता है और पोर्टफोलियो में कुछ हद तक सुरक्षा ला सकता है। मगर इंडेक्स फंडों में निवेश करने में सबसे बड़ी समस्या इन पर निगरानी रखने को लेकर आती है।' ऐसा माना जाता है कि इंडेक्स फंड सेंसेक्स, निफ्टी और दूसरे सूचकांकों के अनुसार ही चलते हैं। हालांकि इंडेक्स फंडों और इन सूचकांकों के रिटर्न में कुछ अंतर देखने को मिलता है। वैश्विक स्तर पर यह अंतर 1 फीसदी ऊपर-नीचे तक होता है, मगर हमारे यहां कई मामलों में यह अंतर अधिक भी होता है। हालांकि गुप्ता उन फंडों में निवेश की सलाह देते हैं जिनमें निगरानी की वजह से चूक की संभावनाएं कम होती हैं। गुप्ता कहती हैं, 'मगर ऐसा तब मुमकिन है जब अगर आपके पास आंकड़े उपलब्ध हों। ऐसे मौकों पर पेशेवरों से मदद लेना बेहतर हो सकता है।' म्युचुअल फंड रेटिंग एजेंसी वैल्यू रिसर्च के मुताबिक पिछले एक साल के दौरान इक्विटी डायवर्सिफाइड फंडों ने 13 फीसदी का ऋणात्मक रिटर्न दिया है। वहीं इस दौरान इंडेक्स फंडों जैसे कि गोल्डमैन सैक्स निफ्टी ईटीएफ ने 12 फीसदी का नकारात्मक रिटर्न दिया है। फ्रैंकलिन इंडिया इंडेक्स एनएसई निफ्टी और एचडीएफसी इंडेक्स सेंसेक्स से क्रमशः शून्य से 12 और 12.50 फीसदी कम का रिटर्न मिला है। एक फंड प्रबंधक बताते हैं, 'इक्विटी डायवर्सिफाइड फंड मिडकैप शेयरों में निवेश करते हैं। ऐसे में अनिश्चितता भरे बाजार में इनमें गिरावट तय है। हालांकि अच्छे बाजार में ये फंड सूचकांकों से बेहतर रिटर्न देने का दम रखते हैं।' रिटर्न इस पर भी निर्भर करेगा कि आप किस अवधि में निवेश कर रहे हैं। अगर मौजूदा परिस्थितियों में निवेश की शुरुआत करनी है तो इंडेक्स फंड बेहतर विकल्प हो सकते हैं। हालांकि जो लोग 5 से 10 साल के लिए निवेश करना चाहते हैं उनके लिए इक्विटी डायवर्सिफाइड फंडों में निवेश करना ही बेहतर होगा क्योंकि लंबी अवधि के निवेश पर लघु अवधि की अनिश्चितताओं का असर कम पड़ता है। संबंधित खबरें
जोखिम से बचाते हैं इंडेक्स फंड
For mutual fund investors, equity-based savings schemes (ELSS) are also a riskier investment option. For investors struggling with market volatility, however, these funds are more likely to stay invested in the index over a longer period of time. For investors who want to invest in index-based funds, these funds are the safest to invest in. For investors struggling with market volatility, however. For investors who want to invest in index-based funds, the index is index-based. For investors who want to invest in index-based funds, the index is index-based. For investors who want to invest in index-based funds, however, the index is index-based. For investors who want to invest in index-based funds, however, the index is index-based. For investors who want to invest in index-based funds, the index-based fund index is index-based. For investors who want to invest in index-based funds, the index-based fund index is index-based. For investors who want to invest in index-based funds, however, the index-based fund should be index-based.
Index Funds Protect Against Risk